Lav et referat af nedenstående tekst:

Tekst:
Indtil nu har 1,2 millioner danskere fået tredje coronastik, og søndag blev det gjort klart, at endnu flere skal under nålen. Det får betydning for Region Nordjylland, der nu er nødt til at opskalere vaccinationsindsatsen yderligere. Alle danskere fra 40 år og opefter er nemlig blevet inviteret til det tredje vaccinestik. Det sker en måned før, det egentlig var planen. Stort pres på regionen Region Nordjylland har i forvejen været udfordret af lange køer og ventetider, efter Sundhedsmyndighederne i sidste uge opfordrede alle danskere til hurtigt at lade sig vaccinere. Nogle steder måtte enkelte nordjyder vente i op til en time på tredje stik, også selvom de havde booket tid. -	Det er ikke meningen, man skal stå i kø så længe. Og slet ikke i det vejr. Vi har bare tryk på, og der vil opstå sporadiske køer rundt omkring, siger Anders Cinicola. Yderligere initiativer Fredag meddelte Region Nordjylland, at de forsøgte at følge med i vaccinationsflowet ved at åbne endnu et vaccinationscenter i Aalborg. Men nu ser det ud til, at der skal endnu flere initiativer til, når alle over 40 år skal vaccineres. Alene mandag indkaldes 115.000 nordjyder. -	Det er pludselig væsentlig flere, der inviteres, og vi er derfor nødt til at opskalere kraftigt, siger Anders Cinicola. Helt konkret vil regionen uddanne flere vaccinatører og se på muligheden for at åbne flere vaccinationscentre. -	Vi fortsætter det arbejde, der allerede var i gang. Men nu har vi bare et endnu større mål. Målet fordobles Fredag var regionens målsætning, at de ville vaccinere 50.000 nordjyder om ugen. Mandag er målet fordoblet - 100.000 nordjyder skal nu vaccineres ugentligt. Anders Cinicola opfordrer alle nordjyder til at booke tid hurtigst muligt. - Der vil blive lagt flere tider ud til bookinger i den kommende tid, så det er bare med at få booket, siger han. Se reportage fra Aalborg i forbindelse med dagens vaccinekø:

Referat:
Mandag modtager 115.000 nordjyder invitation til tredje stik.